Folies Bergère

Adeilad cabaret a cherdd ydy'r Folies Bergère wedi'i leoli ym Mharis, Ffrainc ac a ddaeth i'r amlwg ym 1882 wedi i Édouard Manet beintio Bar aux Folies Bergère sy'n darlunio sioeferch mewn tafarn, un o'r demimondaineau, yn sefyll o flaen drych. Fe'i agorwyd ar yr ail o Fai 1869 fel Folies Trévise, a chafodd gyfnodau llewyrchus iawn yn y 1890au Belle Époque hyd at Années folles y 1920au. Mae'n dal i fodoli ac yn symbol iach o ryddid y Parisien. Fe'i leolir ar 32 rue Richer ar y 9fed Arrondissement, ac fe'i codwyd yn wreiddiol fel tŷ opera y gan y pensaer Plumeret. Newidiwyd yr enw i "Folies Bergère" ar 13 Medi 1872. Y gorsafoedd métro agosaf yw Cadet a Grands Boulevards. Yn 1886, creodd Édouard Marchand genre newydd o adloniant ar gyfer y Folies Bergère: the music-hall revue ble chwareai'r ferch le blaenllaw yn yr adloniant. Un o'r enwocaf oedd y dawnswraig o Unol Daleithiau America Loie Fuller. Yn 1902, wedi salwch hir, ymddiswyddodd Édouard Marchand. Yn 1926 dawnsiodd Josephoine Baker ei hun i mewn i lyfrau hanes mewn revue o'r enw La Folie du Jour pan ddaeth ar y llwyfan mewn sgert o 'fananas' a dim arall. Mae gwisgoedd ecsotig y Folies Bergère yn fyd-enwog, yn ogystal a'r agwedd rhydd o ddawnsio erotig heb fawr ddim gwisgoedd i guddio a chaethiwo'r corff. Ers 2006, mae'r Folies Bergère wedi cyflwyno cynyrchiadau cerddorol fel Cabaret (2006–2008) a Zorro the Musical (2009–2010). Perfformwyr Louisa Baïleche, dawnswraig a chantores Pierre Boulez Cantinflas Charlie Chaplin Maurice Chevalier Dalida Norma Duval, Actores o Sbaen Fernandel W. C. Fields, Comic Americanaidd Ella Fitzgerald Eugénie Fougère Jean Gabin Grock, clown Benny Hill Zizi Jeanmaire Elton John Margaret Kelly Leibovici, sefydlydd y Bluebell Girls Valérie Lemercier Claudine Longet, dawnswraig a chantores Lisette Malidor, cantores Marcel Marceau Mistinguett Yves Montand Nala Damajanti, nadroedd La Belle Otero Édith Piaf Liane de Pougy Yvonne Printemps Raimu Régine Ginger Rogers Frank Sinatra Little Tich Charles Trenet Odette Valery Gweler hefyd Llygadu (sbecian neu voyeuriaeth) Stripio Cyfeiriadau